ભારતીય જ્યોતિષ તથા શાસ્ત્રોક્ત મુહૂર્ત પ્રણાલિમાં ‘પંચક’ના અશુભત્વને લઈ ઘણું જ મહત્વ આપવામાં આવેલું છે. આપણી સામાજિક પરંપરામાં કોઇનું મરણ થાય ત્યારે પંચક છે કે કેમ તે જોઈ લેવામાં આવે છે. જો વ્યક્તિ પંચકમાં મૃત્યુ પામે તો તેની પાછળ બીજા પાંચ જશે તેવી દહેશત રહ્યા કરે! કોઈ સારું કામ કરવું હોય તો પણ પંચક તો નહીં નડે ને તેવો પ્રશ્ન પૂછાય છે! આમ સામાન્ય જનમાનસમાં પંચકની અનેક સાચી ખોટી માન્યતાઓ પ્રવર્તે છે. પંચક એટલે ૨૭ નક્ષત્રો પૈકીનાં છેલ્લા પાંચ નક્ષત્ર (ધનિષ્ઠાથી રેવતી) પરથી થતા ચંદ્રભ્રમણના પાંચ દિવસો. ચંદ્રમાસ આધારિત ભારતીય કાલગણનામાં દર મહિને એકવાર ધનિષ્ઠા, શતભિષા, પૂર્વાભાદ્રપદ, ઉત્તરા ભાદ્રપદ અને રેવતી નક્ષત્ર આવે જ છે. શાસ્ત્રમાં કહ્યું છે કે